**Referat af bestyrelsesmøde og klubaften**

**den 3. november 2015**

**i B73 klubhus, Hjorthøjvej 57.**

**Dagsorden:**

**Pkt. 1: Godkendelse af referat fra seneste møde.**

**Pkt. 2: Behandling og beslutning vedr. den tilsendte henvendelse fra**

 **Kræftens Bekæmpelse.**

**Pkt. 3: Info vedr. Vandel turen.**

**Pkt. 4: Info vedr. Gourmet Ekspressens evt. deltagelse ved Storebæltsløbet 2016.**

**Pkt. 5: Klargøring til Klubaften/-foredrag.**

**Referatet dækker såvel bestyrelsesmødet som det efterfølgende foredrag og klubaften.**

**Ad pkt. 1: I.a.b.**

**Ad pkt. 2: Bestyrelsen behandlede en henvendelse fra Kræftens Bekæmpelse om støtte til – som arrangør – at tilrettelægge og gennemføre et løbsarrangement i august 2016 til fordel for Kræftens Bekæmpelse. Det er bestyrelsens opfattelse, at arrangementet er så stort og omfattende, at det skønnes, at SCRM ikke har ressourcer til at påtage sig opgaven.**

 **Bestyrelsen har meddelt Kræftens Bekæmpelse, at vi ikke ser os i stand til at påtage os opgaven.**

**Ad pkt. 3: Formanden har rettet henvendelse til ledelsen på Vandel Efterskole om det er muligt at flytte det årlige besøg på skolen fra Påske perioden, som i 2016 falder i marts – til Kr. Himmelfarts dagene, som falder primo maj.**

 **Efterskolen er åben for denne mulighed, og medlemmerne har derfor tiden frem til klubaftenen i december til at tilkendegive interesse for denne mulighed, hvorefter endelig aftale vil blive effektueret med Efterskolen.**

**Ad pkt. 4: Gourmet Ekspressens (Pølsevogn) deltagelse som ”madleverandør” ved Storebæltsløbet 2016 er ikke afsluttet. Formanden følger op på sagen.**

**Ad pkt. 6: Punktet beskriver udelukkende aftenens foredrag ved Jens Alstrup:**

 **Der var ca. 36 fremmødte medlemmer til foredraget. Lidt færre end bestyrelsen havde forventet. Dette skal dog ikke fjerne fokus fra et meget interessant foredrag ved Jens Alstrup. Foredraget varede ca. halvanden time, og beretningen om turen på tværs af Rusland i et langstrakt land med klimatiske forskelligheder, som man næppe kunne forestille sig. Beskrivelsen af bl.a. temperaturforskelle i enkelte regioner, som Jens Alstrup kørte gennem under turen på op til 100 gr. Celcius, giver et billede af, hvilke udfordringer turen må have været.**

 **Det er bestyrelsens opfattelse, at arrangementet var meget vellykket, og vi kan se tilbage på en klubaften, hvor de fremmødte medlemmer gik fra B73 klubhus ”En oplevelse rigere”!**

 **Jens Alstrup var en levende og inspirerende foredragsholder.**

Referent

Ib P. Jensen

Formand